**ROMÂNIA**

**JUDEȚUL CLUJ**

**CONSILIUL JUDEȚEAN**

**H O T Ă R Â R E**

**pentru modificarea** **Hotărârii Consiliului Județean Cluj nr. 162/2018 privind aprobarea Proiectului ”Extinderea și modernizarea Ambulatoriului Clinic Psihiatrie Pediatrică din cadrul Spitalului Clinic de Urgență pentru Copii ” și a cheltuielilor legate de proiect**

Consiliul Judeţean Cluj întrunit în şedinţă ordinară,

 Având în vedere Referatul de aprobare cu nr. 20873/2020 la Proiectul de hotărâre înregistrat cu nr. 133 din 25.06.2020pentru modificarea Hotărârii Consiliului Județean Cluj nr. 162/2018privind aprobarea proiectul ”Extinderea și modernizarea Ambulatoriului Clinic Psihiatrie Pediatrică din cadrul Spitalului Clinic de Urgență pentru Copii” și a cheltuielilor legate de proiect, propus de Președintele Consiliului Județean Cluj, domnul Alin Tișe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 20873/2020 și de Avizul cu nr. 20873 din 29.06.2020 adoptat de Comisia de specialitate nr. 2;

Ţinând cont de:

* Contractul de finanțare nr. 4627/2019 aferent proiectului ”Extinderea și modernizarea Ambulatoriului Clinic Psihiatrie Pediatrică din cadrul Spitalului Clinic de Urgență pentru Copii”, cod SMIS 123738;
* Programul Operațional Regional 2014 – 2020 adoptat de Comisia Europeană (CE) pe data de 23 iunie 2015;
* Ghidul solicitantului - Condiții generale pentru accesarea fondurilor, aprobat prin Ordinul Ministrului Dezvoltării Regionale, Administrației Publice și Fondurilor Europene nr. 286/2017
* Ghidului solicitantului - Condiții specifice de accesare a fondurilor pentru apelul aferent POR, Axa prioritară 8 – Dezvoltarea infrastructurii sanitare și sociale; Prioritatea de investiții 8.1 aprobat prin Ordinul ministrului delegat pentru fonduri europene nr. 4501/11.04.2018;

Luând în considerare prevederile:

* art. 2, ale art. 3 alin. (2), ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 141 – 155, ale art. 221 – 222 și ale art. 224 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 143/2016, cu modificările și completările ulterioare;

În conformitate cu prevederile:

* art. 173 alin. (1) pct. b din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 44 din Legea privind finanțele publice locale nr. 273/2006, cu modificările și completările ulterioare;
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Ordonanței de urgență a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergență, cu modificările și completările ulterioare;
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european şi Fondul de coeziune 2014 – 2020, cu modificările și completările ulterioare;
* Hotărârii Guvernului nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor / proiectelor de investiții finanțate din fonduri publice, cu modificările și completările ulterioare
* Hotărârii Consiliului Județean Cluj nr. 152/2012 pentru aprobarea Strategiei de dezvoltare a județului Cluj pentru perioada 2014 – 2020;

Fiind îndeplinite prevederile cuprinse la art. 182 alin. (4) coroborate cu ale art. 136 și art. 139 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ș t e u r m ă t o a r e l e:**

 **Art. I.** Hotărârea Consiliului Județean Cluj nr. 162/2018 privind aprobarea Proiectul ”Extinderea și modernizarea Ambulatoriului Clinic Psihiatrie Pediatrică din cadrul Spitalului Clinic de Urgență pentru Copii” și a cheltuielilor legate de proiect se modifică după cum urmează:

1. Art. 2 se modifică și va avea următorul cuprins:

**”Art. 2.** Se aprobă valoarea totală a Proiectului ”Extinderea și modernizarea Ambulatoriului Clinic Psihiatrie Pediatrică din cadrul Spitalului Clinic de Urgență pentru Copii”, în cuantum de 24.363.195,32 lei (inclusiv TVA).”

1. Art. 3 se modifică și va avea următorul cuprins:

**”Art. 3.** Se aprobă contribuția proprie a Județului Cluj, compusă din 2% din valoarea eligibilă a proiectului, în cuantum de 214.015,00 lei (inclusiv TVA),reprezentând cofinanțarea Proiectului ”Extinderea și modernizarea Ambulatoriului Clinic Psihiatrie Pediatrică din cadrul Spitalului Clinic de Urgență pentru Copii” și din cheltuielile neeligibile ale proiectului în cuantum de 13.662.445,33 lei (inclusiv TVA).

 **Art. II.** Prezenta hotărâre se comunică prin intermediul secretarului general al judeţului, în termenul prevăzut de lege, Direcției Dezvoltare și Investiții, precum și Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi postare pe pagina de internet ”[www.cjcluj.ro](http://www.cjcluj.ro)”.

|  |  |
| --- | --- |
| **P R E Ș E D I N T E****Alin Tișe** | **Contrasemnează:****SECRETAR GENERAL AL JUDEŢULUI****Simona Gaci** |

**Nr. 135 din 30 iunie 2020**

*Prezenta hotărâre a fost adoptată cu 26 de voturi “pentru”, fiind astfel respectate prevederile legale privind majoritatea de voturi necesară.*